कांग्रेस से नवजोत सिद्धू चुनाव लड़ेंगे? पत्नी ने कहा 'कोई भी लड़े लेकिन भूमिका साफ होनी चाहिए'  
नवजोत सिंह सिद्धू के कांग्रेस में शामिल होने को लेकर बातचीत जारी
नवजोत कौर ने कहा वह और उनके पति में से कोई भी चुनाव लड़ सकता है
कौर ने कहा चुनाव कोई भी लड़े, बस भूमिका साफ होनी चाहिए
गौरतलब है कि पंजाब में 4 फरवरी को चुनाव होने हैं. कांग्रेस इस वक्त कैप्टन अमरिंदर सिंह को अपना मुख्यमंत्री उम्मीदवार बताते हुए जोर शोर से अभियान कर रही है. वहीं बादल और आम आदमी पार्टी की तरफ से अरविंद केजरीवाल भी चुनावी प्रचार में जुटे हैं. शुक्रवार को नवजोत कौर ने कहा कि पंजाब के लिए वह या उनके पति में से कोई भी चुनाव लड़ सकता है लेकिन ऐसा माना जा रहा है कि सिद्धू ने अमृतसर की संसदीय सीट जिसे कैप्टन सिंह ने खाली किया, उसके अलावा अपनी पत्नी और कुछ और साथियों के लिए 4-5 विधानसभा सीटों की मांग भी की है. नवजोत कौर ने कहा कि 'हम पंजाब में साफ भूमिका चाहते हैं, हम अमरिंदर सिंह के साथ वैसे संबंध नहीं चाहते जैसे अकालियों के साथ थे.'